stanford-oval/wikipedia huggingface dataset:
רצועת חוף בת ים
חופי רחצה > חוף הריביירה

החוף הוקם בסמוך לקום המדינה בנוכחות שר הפנים ישראל רוקח וראש המועצה, דוד בן ארי.
החוף נקרא על שם מועדון "הריביירה" משנות ה-50, בו הופיעו אמנים מהעולם כמו אריס סאן היווני וחוזליטו הספרדי. לימים הוסב המועדון לגלריית אמנות. בשנת 1953 נערכה בו תחרות "מלכת היופי" אז נבחרה הדוגמנית חבצלת דרור. חוף הריביירה נמתח מאזור רחוב נורדאו ועד מתחם מתחם המלונות בדרומה של רצועת החוף של בת ים. בין היתר נמצאים בחוף מתקני ספורט לכדור עף חופים וטניס חופים. בשטח החוף נמצא גם המזח של בת ים, המשמש בעיקר את חובבי הדייג. עם עבודות שדרוג הטיילת שופץ המזח, הורם לגובה, נבתה עליו רצפת דק מעץ, וכיסאות בר לרווחת ההולכים והשבים.
בחוף הרייביירה נוסד המרכז הראשון של עמותת "הגל שלי" העוסקת בחינוך ימי עבור נוער בסיכון. במלחמת חרבות ברזל החלה לשלב גם ילדים אשר פונו מבתיהם בעקבות המלחמה.
ציליות בחוף הריביירה
משחק כדורעף חופים בחוף הריביירה, נובמבר 2021
חניכי "הגל שלי" בחוף הריביירה
השקת "חוף הריברייה"
חוף הריברייה בראשית דרכו
חופי רחצה > חוף הגולשים

נקרא על שום הגולשים הרבים שהיו מגיעים אליו בשנות השבעים והשמונים. מאז הפך אבן דרך לחובבי הגלישה מבת ים והסביבה, אך מיועד גם לרחצה.
לתקופה מסוימת פעל בו "החוף הוורוד" האייקוני, שנסגר עקב פעילות שוהים בלתי חוקיים.
בחוף גם נצפתה כלבת הים הנזירית "יוליה", התיעוד היחיד של כלב ים בבת ים.
לחוף זה מיוחס האזכור בשיר "גלשן" של דני סנדרסון: "מחוף בת ים עד הרצליה / זה רק אני והגלשן שלי".
חופי רחצה > חוף ירושלים

החוף הצפוני לחוף הסלע. מוכר גם בשמו השני, "חוף קלדרון", על שם המסעדה הוותיקה הפועלת במקום.
חופי רחצה > חוף לדוגמה

חוף מרכזי עיר, מוכר ומתקיימים בו שירותי הצלה בחודשי הקיץ.
חופי רחצה > חוף המרינה

חוף המרינה, המכונה גם חוף סאנסט, החוף ותיק שהשתכלל מאז הקמת טיילת הדק הדרומית בקרבת בתי המלון. כעת יש בסמוך לחוף מסעדות, ברים ובתי קפה וכן השכרת כיסאות. בעתיד צפויים להיפתח בו מרכזי קניות והמלון הגדול בעיר, על חורבותיו של "מלון סאן" המיתולוגי. הריסת מלון סאן הייתה אירוע היסטורי בישראל, כשהיה המבנה הגדול ביותר שנהרס בישראל באמצעות חומר נפץ.
חופי רחצה > חוף שירת הים

חוף שירת הים ("החוף הנפרד") הוא חוף רחצה נפרד המיועד לאוכלוסייה הדתית. חוף זה מציע שירותי רחצה בהפרדה מגדרית, כלומר, לגברים בלבד בימים זוגיים, ולנשים בלבד בימים אי זוגיים. ביום שבת החוף סגור ואין בו שירותי הצלה, ומתאפשרת בו רחצה מעורבת.
החוף הוקם בשנת 1959. בשנת 2017 קרא בד"ץ העדה החרדית שלא לרחוץ בחוץ, אשר לפי הפשקוויל שהופץ, "אינם עומדים בכללי הצניעות ומעודדים פריצות".  בשנת 2018 הוצב בחוף שלט האוסר כניסת ציבור שאינו חרדי או דתי. לאחר פרסום המקרה, עיריית בת ים התנערה מהצבת השלט והורתה לזכיין לפנותו.
חופי רחצה > חוף תאיו

החוף המוכרז הדרומי ביותר בבת ים, במרחק הליכה מחוף ראשון לציון. בחוף פועל מועדון ספורט ימי ומסעדת שף.
חופי רחצה > חוף הדקלים

חוף הדקלים נמצא דרומית לחוף הנפרד וצפונית לחוף תאיו. בכניסה לחוף נשתלו מספר דקלים. בחוף נמצא קיוסק, וכן בר עם רחבת דשא בה מתקיימות מסיבות חוף ואירועים.
טיילת בת ים

בעבר טיילת בת ים הייתה מוזנחת ובעלת תדמית בעייתית. מאז עברה מתיחת פנים יסודית וטיפוח רחב היקף. הטיילת פעילה ושוקקת בתי קפה, גינות ומדשאות ופרחים, וכן אתרי ספורט. הטיילת נמשכה מחוף סי פאלאס בצפון הגובל ביפו ועד למלון קולוני ביץ' שבמרכז בת ים, ולימים התארכה דרומה עד כדי חיבור עם טיילת ראשון לציון.
המדשאות המשתפלות של חוף ירושלים. בסמוך לטיילת במפגש עם שדרות העצמאות ניצב "האמפיתיאטרון", מתחם התרבות המרכזי בעיר לקיום מופעים, הופעות, פסטיבלים ואירועי תרבות שונים.
החדש שבשדרות העצמאות הניצבות לטיילת נערכים קונצרטים ומופעים. מהטיילת כניסה לבריכת "בורה בורה" (בעבר "בְּרִיְחוֹף") שעל חוף הים, בה בריכה חצי אולימפית, בריכה לפעוטות ומדשאה.
פסלה של רחל טימור, מפרשית בטיילת בת ים, 1998
האמפיתיאטרון של בת ים
עמדת "פאקא", עמדת הגנה ממלחמת העצמאות, שנקראה על שם בית החרושת "פאקא" שהיה סמוך, בו יוצר כוהל, חומצה פחמתית ושמרי אפייה
בריכת "בורה בורה" על שפת הים
גינת השחמט בטיילת בת-ים
אירועים בולטים

מאי 1992 – רצח הלנה ראפ
מאי 2021 – המהומות בבת ים בוצע לינץ בנהג ערבי והרס ונזק לעסקים בבעלות ערבים שנמצאים לאורך רצועת החוף
ראו גם

רצועת חוף תל אביב-יפו
רצועת חוף אשדוד
רצועת חוף אילת
תוכנית דקר

תוכנית דקר, על שם ויסה דקר (Wisse Dekker), מנכ"ל פיליפס וחבר השולחן העגול האירופי של התעשיינים (European Round Table), היא תוכנית פעולה בשם "אירופה 1990" להשלמת השוק האירופי האחיד, אשר הוצגה על ידי דקר בנאום שנשא ב-11 בינואר 1985, בבריסל, לפני קהל של 500 נוכחים, ביניהם רבים מבעלי התפקידים החדשים בנציבות. רבים רואים בתוכנית "אירופה 1990" כמבשרה של "הנייר הלבן" של נציב השוק הפנימי הלורד קוקפילד הבריטי, המסמך אשר הציג בקווים כלליים את תוכנית אירופה 1992 להשלמת השוק האחיד ופורסם שישה חודשים מאוחר יותר.
ויסה דקר

ויסה דקר נולד באיינדהובן (הולנד) ב-24 באפריל 1924. הוא שימש כמנכ"ל פיליפס בשנים 1986-1982, ולאחר מכן, בשנים 1992-1988 כיהן כיושב הראש של השולחן העגול האירופי. הוא היה אחד מהתומכים הנלהבים של שוק אירופי משותף. לכל אורך שנות עבודתו בפיליפס, אשר רובם היו נתונות לפעילותה של "פיליפס" במזרח הרחוק, דיבר דקר נחרצות על כך כיצד התחרות הגלובאלית וההתפתחות הטכנולוגית מהווים השפעה עצומה על החברה והעולם העסקי של אירופה והעולם כולו. חזונו של דקר גרם לו לקחת עמדת מפתח בקרב התעשיינים אשר תמכו בהכפפתם של האינטרסים הלאומיים לחוקים החדשים אשר הוכתבו על ידי הגלובליזציה.
הקמת השולחן העגול האירופי

בתחילת שנות השמונים הקהילה האירופית הכלכלית (ה- EEC) לא יכלה להגיב ביעילות לסטגפלציה בה הייתה שרויה מערב אירופה בעשור האחרון. באותה תקופה הייתה תנועה מאוד איטית לעבר המשך האינטגרציה ב-EEC. למרות זאת, פייר גילינהאמאר (Pehr Gyllenhammar), מנכ"ל וולוו, החל בתהליך לעבר תכנון תוכנית אשר "תביא לצמיחה, ולבניית תעשייה ותשתיות" במערב אירופה. תוך כדי עבודה צמודה עם מנכ"ל פיאט אומברטו אניילי (Umberto Agnelli) ועם מנכ"ל פיליפס ויסה דקר ונציב התעשייה של הקהילה האירופית אטיין דוינון (Etienne Davignon), אסף גילניהאמאר קבוצה של מנכ"לים אירופאים מובילים לתוך השולחן העגול האירופי במטרה "להתניע את אירופה". הוא הכריז כי "אירופה באמת לא עושה דבר. הגיע הזמן כי המנהיגים העסקיים ימלאו את החלל הזה ויפעילו יוזמה", בזמן שדקר טען כי "אם נמשיך לצפות לפעולה מצד ממשלתנו, נצטרך להמשיך לחכות עוד הרבה זמן. אי אפשר לקשור הכל בפוליטיקה. התעשייה חייבת לקחת את היוזמה. אין דרך אחרת". באפריל 1983 התקיימה הפגישה הראשונה של השולחן העגול האירופי.
עבור התעשיינים, השוק האחיד אמור היה לתרום לרווחת הציבור. היו דרושות יוזמות על מנת לעודד השקעות בפיתוח טכנולוגי ובפיתוח תעשייתי, ולגרום לחברות לבצע שינויים משמעותיים במבנה שלהם. היה צורך ברשתות טרנס-אירופאיות על מנת להבטיח את הזרימה החופשית של סחורות, שירותים, אנשים ורעיונות. במילים אחרות, צעדים פוליטיים היו נחוצים על מנת לקדם באופן פעיל אירופה תחרותית יותר. הייתה נחוצה מסגרת סוציו-פוליטית אשר תפתח סביבה עסקית חיובית יותר באירופה. למעשה, האסטרטגיה של השולחן העגול האירופי הייתה להציע "אירופה חדשה" – כזו אשר תוכל ביעילות לפתח ולשווק טכנולוגיות גבוהות, ליצור מקומות עבודה דרך יצירת עושר, ולהתחרות בהצלחה עם שוקי העולם.
מן ההתחלה, השולחן העגול נהנה מתמיכה נלהבת של הנציבות. בתוך זמן קצר, הוא הצליח לפתח כמה פרויקטים חשובים אשר אמורים היו לתרום לפריחתה הכלכלית המחודשת של אירופה, כמו למשל Euroventures B.V, חברת הון סיכון אשר השקיעה בחברות שירותים בעלי פוטנציאל גבוה ובחברות טכנולוגיה מתקדמות ברחבי אירופה.
תוכנית דקר

ב-11 בינואר 1985, כאשר מנהיגי הקהילה האירופית לא הצליחו לגבש תוכנית ברורה עבור שוק אירופי אחיד, ויסה דקר, מנכ"ל פיליפס, חשף את תוכניתו, "אירופה 1990" בפני קהל רב של מוזמנים בבריסל. דקר הציע את הצעדים והתנאים הדרושים על מנת להגיע לשוק אירופי אחיד תוך חמש שנים, בארבעה תחומים עיקריים:
הקלות בסחר (הסרת גבולות רשמיים),
פתיחת ענף הרכש הממשלתי לתחרות,
הרמוניזציה של סטנדרטים טכניים,
הרמוניזציה פיסקאלית (הסרת חסם מס עקיף – מע"מ).
הנאום לא השאיר שום ספק בנוגע לחשיבות הרבה שיש לשוק האירופי המשותף. כפי שדקר ציין בהקדמה של נאומו: "הישרדותה של אירופה עומדת על הכף". בנוסף, שלח דקר את תוכניתו "אירופה 1990" לראשי כל המדינות והממשלות של הקהילה האירופית.
"תוכנית דקר" הייתה מהפכנית, לא רק מפני שהוצעה על ידי חברה רב-לאומית מובילה, אלא משום שהיא הציעה מה שמבצעי מדיניות אירופאים במדינות שונות לא השכילו לעשות – תוכנית פשוטה לשוק אחיד. בנוסף לכך שהיא הציעה אג'נדה ברורה, המסמך העניק מושג ברור כיצד שוק אחיד אמור להיראות. בתחום הקלות בסחר לדוגמה המטרה האולטימטיבית של התוכנית הייתה ליצור 'גבולות ללא פורמליות' עבור מעבר סחורות והחלפת נייר המסמכים על ידי העברת נתונים באמצעות רשת תקשורת בה משתמשים סוחרים, מובילים, בנקים, רשויות מס ולשכות סטטיסטיות. בשביל להוציא אל הפועל אסטרטגיה זו המדינות החברות יהיו צריכות לפתח רשת תקשורת טרנס-אירופית.
התוכנית, אשר הייתה למעשה יוזמה פנימית של "פיליפס", אומצה במהרה על ידי השולחן העגול האירופי. אחרי הכל, רוב הסעיפים החשובים של התוכנית הושמעו לראשונה בקרב אנשי השולחן העגול – הידוע ביותר ביניהם היה יצירתה של תשתית תקשורת טרנס-אירופית ופיתוחה של רשת נתונים אלקטרונית ברחבי אירופה.
התוכנית הציעה צעדים קונקרטיים בנקודות זמן ספיציפיות. היא יוצאת מנקודת ההנחה הבסיסית כי פשטות פרגמטית יכולה להביא לפתרון רוב הבעיות. המטרה המרכזית של התוכנית חייבת להיות מושלמת עד שנת 1990. המכנה המשותף הפגרמטי לכל סעיפי התוכנית, הוא הרמוניזציה של החוקים המקומיים אשר דרושה, לדעת דקר, בכל תחום ספציפי ומקצועי. ביטול ו/או דרגולציה של חוקים יוכיחו במקרים רבים ככאלו אשר הכי יעילים בהשגת ההרמוניזציה.
על פי דקר, שוק פנימי ברמה האירופית המבוסס על תנועה חפשית של סחורות ושירותים בתוך אירופה יהווה השפעה עצומה על התחרותיות בתוך אירופה ומחוצה לה: ראשית, כלכלה ברמה העל-לאומית דרושה כדי לכסות את ההוצאות העצומות של המחקר והפיתוח, אשר אופייניות לטכנולוגיות מודרניות וחורגות מעבר ליכולת של השווקים הלאומיים. ושנית, הרחבת השוק הכרחית כדי להגיע למחירים תחרותיים באירופה, מכיוון שכלכלות גדולות ומהירות הן האסטרטגיות בהן משתמשים המתחרים של האירופים, כמו יפן וארצות הברית. בנוסף, תשתית הומוגנית המבוססת על סטנדרטים אירופים אחידים יהוו זרז חשוב ליישום מהיר של מוצרים ומערכות חדשניות ושל טכנולוגיות חדשות באירופה.
דקר טען כי השילוב של מעבר חופשי של סחורות וסטנדרטים אחידים ברמה האירופית יביא לצמצום דרסטי במלאי של החברות, יוריד את מחירי העלות, וישפר את עמדות המתחרים.
הנייר הלבן

ב-14 בינואר 1985, שלושה ימים לאחר נאומו של דקר, הופיע נשיא הנציבות החדש ז'אק דלור (Jacques Delors) בפני הפרלמנט האירופי והודיע על כוונתה של הנציבות החדשה לבקש מהמועצה האירופית להתחייב להשלמה מלאה של השוק האחיד עד שנת 1992, אשר תושג באמצעות תוכנית בה יוצע לוח זמנים ברור ומוגדר. הוא קרא ל "אירופה ללא גבולות". דלור גם הדגיש את הצורך לחזק את תפקוד המוסדות ותהליכי קבלת ההחלטות האירופים, בכך שהציע "להסתכל מעבר לאמנת רומא".
השולחן העגול האירופי המשיך את הקשרים שלו עם הנציבות האירופית ועם בכירים בממשלות המדינות החברות. ההחלטה על יצירתו של השוק המשותף אומצה על ידי המועצה האירופית במרץ 1985 ובמקביל, פרסם ה-Financial Times על איומים נסתרים מכיוונם של דקר ומנכ"לים אחרים כי אם אירופה לא תפעל מיידית למען יצירתה של אירופה מאוחדת, החברות הרב-לאומיות יעבירו את חברותיהם מעבר לים.
תוכנית אירופה אחת, אשר נחתמה על ידי ראשי המדינות החברות בטקס חגיגי בלוקסמבורג ב-17 בפברואר 1986, במטרה להביא לליבריזציית השוק האירופי, הייתה תוצאה ישירה של נאומם של דקר ודלור ואימוץ המועצה האירופית את "הנייר הלבן" של הלורד קוקפילד. מסמך זה, אשר שמו הרשמי היה "השלמת השוק הפנימי", פירט את היתרונות של הסרת החסמים וההגבלות השונות וציין 289 סעיפים אשר על המדינות החברות יש לנקוט כדי להסירם. ההצעה התכוונה לארבעה סוגים של חסמים: חסמים פיסקאליים (כמו מיסוי), מכסות לאומיות כנגד מדינות לא חברות, הגבלות גישה לשווקים (לדוגמה רכש ממשלתי ורגולציות על בנקים, ביטוחים ותחבורה), וחסמי גבולות (כמו: סטנדרטים טכניים, כללים אדמיניסטרטיביים ופיקוח גבולות).
ביבליוגרפיה

Bornschier, Volker. State-building in Europe: the revitalization of Western European integration. Cambridge university press, 2000.
Chase, A., Kerry. “Trading Blocs: States, Firms, and Regions in the World Economy”. The University of Michigan Press, (2005): 1-10.
Cowels, Green Maria “Setting the Agenda for a New Europe: The ERT and EC 1992” Journal of Common Market Studies Vol. 33, No. 4 (December 1995): 501-526.
Cowles, Green Maria. “The ‘Business’ of Agenda-Setting in the European Union” School of International Service The American University (15 august 1995).
Dekker, Wisse, Dr. “Europe 1990 An Agenda for Action”. European Management Journal. Volume 3 No 1, (1984): 5-10.
Moravcsik, Andrew. “Negotiating the Single European Act: National Interests and Conventional Statecraft in the European Community”, International Organization, Vol. 45, No. 1 (Winter, 1991): 19-56.
Newsweek 28 March 1983, quoted in "European Round Table (ERT): agenda setting for the EU" Corporate Watch magazine Issue 12 (Autumn 2000).
Spectrezine, haunting europe “A Rough Guide to the European Round Table of Industrialists” January 30, 2006 17:54, by Dr Noel Currid.
https://web.archive.org/web/20121229012407/http://www.spectrezine.org/europe/currid.htm
Stone, Nan. “The Globalization of Europe: An Interview with Wisse Dekker”, Harvard Business Review, May-June 1989. http://hbr.org/1989/05/the-globalization-of-europe-an-interview-with-wisse-dekker/ar/1
הערות שוליים

↑  Cowels, “Setting the Agenda for a New Europe: The ERT and EC 1992” : 514
↑  Cowles “The ‘Business’ of Agenda-Setting in the European Union”: 9
↑  Cowels, “Setting the Agenda for a New Europe”, 503
↑  Chase, “Trading Blocs”,145
↑  Cowles, “Setting the Agenda for a New Europe”, 7
↑  Newsweek 28 March 1983, "European Round Table (ERT): agenda setting for the EU"
↑  Spectrezine, “A Rough Guide to the European Round Table of Industrialists”
http://www.spectrezine.org/europe/currid.htm
↑  Cowles, “The ‘Business’ of Agenda-Setting”, 8
↑  Nan Stone “The Globalization of Europe: An Interview with Wisse Dekker”, Harvard Business Review, May-June 1989. http://hbr.org/1989/05/the-globalization-of-europe-an-interview-with-wisse-dekker/ar/1
↑  Cowels, “Setting the Agenda for a New Europe”, 514
↑  Cowels, “Setting the Agenda for a New Europe”, 514
↑  Cowels, “Setting the Agenda for a New Europe”, 515
↑  Dekker, “Europe 1990 An Agenda for Action: 5
↑  Dekker, “Europe 1990”, 7
↑  Dekker, “Europe 1990”, 7
↑  Cowels, “Setting the Agenda for a New Europe”, 516
↑  Bornschier, "State-Building in Europe: The Revitalization of Western European Integration", 191
↑  Moravcsik, “Negotiating the Single European Act: National Interests and Conventional Statecraft in the European Community”, 23
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "תוכנית דקר".
Here, There and Everywhere

| --- | --- |

 שיר בביצוע הביטלס
 מתוך האלבום Revolver
 יצא לאור:  5 באוגוסט 1966
 תאריך הקלטה:  14 ביוני,  1966, אולפני אבי רוד
 סוגה:  רוק קל
 שפה:  אנגלית 
 אורך:  2:25
 חברת תקליטים:  פרלופון
 כתיבה:  לנון-מקרטני
 לחן:  פול מקרטני, ג'ון לנון 
 הפקה:  ג'ורג' מרטין
 
"Here, There and Everywhere" הוא שיר שנכתב על ידי פול מקרטני (הקרדיט ניתן גם לג'ון לנון), ובוצע והוקלט על ידי הביטלס באלבום Revolver משנת 1966. בביוגרפיה של מקרטני Many Years From Now, מקרטני טען שזהו אחד מהשירים האהובים עליו. מפיק הלהקה ג'ורג' מרטין גם אמר כי שיר זה הוא אחד מהיצירות האהובות עליו של מקרטני. לנון גם אמר שזהו "הלחן הטוב ביותר באלבום" ואמר במגזין פלייבוי ב-1980, שזהו אחד מהשירים האהובים עליו של הביטלס. בשנת 2000, השיר דורג במקום הרביעי ברשימת השירים הגדולים בכל הזמנים במגזין Mojo.
בהשפעת אלבומם של הביץ' בויז Pet Sounds, מקרטני כתב את השיר בביתו של לנון בזמן שחיכה שהאחרון יתעורר. בראיון אמר מקרטני, "אני ישבתי מול הבריכה עם הגיטרה שלי והתחלתי לפרוט ב-E". לאחר מכן אמר: "ואחר כך היו לי כמה אקורדים, ואני חושב שבזמן שהוא התעורר, היה לי שיר, אני כתבתי את רוב השיר אז לקחנו אותו וסיימנו".
השיר יחסית לשירים האחרים באלבום, הוא יותר שקט ורגוע בלחנו.
השיר נכתב לחברתו של מקרטני דאז, השחקנית ג'יין אשר.
לשיר נעשו גרסאות רבות של אמנים רבים כמו סלין דיון, ג'ון דנוור, פטולה קלארק, פרי קומו, סטפן גרפלי, אריק איינשטיין (באלבומו "יסמין") ורבים אחרים.
ב-1972 הפיק צוות הווי פיקוד מרכז את התוכנית "פרצופים צוחקים". אחד משירי התוכנית הבולטים היה "אין בגני שקדיה", על פי הלחן של הביטלס, בשיר Here, There and Everywhere ולמילים מקוריות של נעמי שמר העוסקות בגעגועים לנוף ילדותה.
בסדרת הטלוויזיה חברים, מתנגן השיר כשפיבי בופה הולכת בחתונתה. זהו השיר השני של מקרטני בו השתמשו לסצנת חתונה. השיר הראשון הוא My Love (אנ') בחתונתם של צ'נדלר ומוניקה.
ביצוע

פול מקרטני - זמר (הרמוניה דו קולית), גיטרה אקוסטית, גיטרת בס, הכאה באצבע צרדה
ג'ון לנון - קול מלווה, הכאה באצבע צרדה
ג'ורג' האריסון - קול מלווה, גיטרה חשמלית, הכאה באצבע צרדה
רינגו סטאר - תופים, הכאה באצבע צרדה
ג'ורג' מרטין - מפיק
ג'ף אמריק - טכנאי קול
מצעדים

| ארגון | שם | מיקום |
| --- | --- | --- |
| כאן 88 | מצעד שירי הביטלס של כאן 88 | 18 |
הערות שוליים

↑  מצעד שירי הביטלס של כאן 88
| הביטלס |
| --- | --- | --- |
ג'ון לנון • פול מקרטני • ג'ורג' האריסון • רינגו סטאר
פיט בסט • סטיוארט סאטקליף • לנון-מקרטני
| אלבומי אולפן | Please Please Me‏ (1963) • With the beatles‏ (1963) • A Hard Day's Night‏ (1964) • Beatles for Sale‏ (1964) • !Help‏ (1965) • Rubber Soul‏ (1965) • Revolver‏ (1966) • Sgt. Pepper's Lonely Hearts Club Band‏ (1967) • Magical Mystery Tour‏ (1967) • The Beatles‏ (1968) • Yellow Submarine‏ (1969) • Abbey Road‏ (1969) • Let It Be‏ (1970) |  |
| סרטים | ‏A Hard Day's Night‏ (1964) • !Help‏ (1965) • Magical Mystery Tour ‏(1967) • Yellow Submarine ‏ (1968) • Let It Be ‏(1970) • The Beatles: Get Back ‏(2021) |  |
| הנהלה | אלן ויליאמס • בריאן אפשטיין • אלן קליין • אפל רקורדס |  |
| הפקה | ג'ורג' מרטין • ג'ף אמריק • פיל ספקטור • נורמן סמית' • אלן פרסונס • אולפני אבי רוד |  |
| ערכים נוספים | ערכים נוספים |  |
|  | The Quarrymen • ביטלמניה • ריצ'רד לסטר • תאוריית הקשר על מותו של פול מקרטני • מסע הקסם המסתורי • קלאוס פורמן • יוקו אונו • אנתולוגיה • רצח ג'ון לנון • LOVE • פיליפ נורמן • סיד ברנשטיין • החיפושית החמישית • הופעת הביטלס על הגג • פירוק הביטלס |  |
דיסקוגרפיה של הביטלס • שירי הביטלס
| --- | --- |
בקרת זהויות :  MusicBrainz work: afcc33f4-7877-3096-a025-179a1c3adce8
Partition

Partition (בעברית: מחיצה) הוא שיר של הזמרת האמריקאית ביונסה מאלבומה החמישי, Beyonce. השיר יצא כסינגל השלישי מן האלבום ב-25 בפברואר 2014. השיר הופק עלי ידי ג'סטין טימברלייק, טיברלנד, ג'רום הרמון, מייק דין ודוואן וויר.
בקליפ השיר מראה ביונסה את תמיכתה לחופש ולביטחון בביטוי של מיניות נשית. השיר מורכב משני חלקים, חלקו הראשון נקרא "Yoncé" והשני כשמו "Partition". חלקו הראשון של הקליפ צולם ברחובות ברוקלין, ניו יורק, ואילו חלקו השני Partition צולם במועדון בפריז שם ערכה ביונסה מופע חשפנות עבור בעלה ג'יי זי.
Partition זכה לשבחים רבים בקרב מוזיקאים ואנשי מוזיקה ואף בקרב כוריאוגרפים.
שיר זה נוסף אל רשימת הביצועים של ביונסה בסיבוב ההופעות העולמי שלה "The Mrs. Carter Show World Tour". היא אף ביצעה את השיר בשני חלקיו בטקס פרסי הווידאו-קליפים של MTV לשנת 2014. (השיר הועמד בטקס בקטגוריית "הקליפ הנשי הטוב ביותר")
השיר הגיע למקום ה-23 במצעד הבילבורד הוט 100. כמו כן, נכון לנובמבר 2015 לקליפ השיר יש יותר מ-100 מיליון צפיות בערוץ ה-vevo של ביונסה ביוטיוב. השיר הגיע למעמד פלטינה בארצות הברית עם מכירות של מעל ל-1,000,000 עותקים.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אירלנד | מצעד הסינגלים האירי | 57 |  |
|  ארצות הברית | בילבורד הוט 100 | 23 |  |
|  הממלכה המאוחדת | מצעד הסינגלים הבריטי | 74 |  |
|  פלנדריה | אולטראטופ 50 | 2 |  |
|  צרפת | SNEP | 92 |  |
|  קוריאה הדרומית | סירקל צ'ארט | 128 |  |
תרודאנת

| --- | --- |

 מדינה:  מרוקו מרוקו
 מחוז:  תארודאנת
 גובה:  238 מטרים
 אוכלוסייה:  ‏
  ‑ בעיר:  80,141 (2014)
 קואורדינטות:  30°28′16″N 8°52′40″W﻿ / ﻿30.4711°N 8.8778°W﻿ / 30.4711; -8.8778 
 אזור זמן:  UTC+0
 http://int.taroudannt.ma
  מפת מיקום  מפה מפורטת   (למפת מרוקו מוגדלת) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתתרודאנת(למפת מרוקו רגילה) רבאט קזבלנקה אגאדיר טנג'יר מקנס מרקש פאס אוג'דה סלא האוקיינוס האטלנטי הים התיכון אלג'יריה סהרה המערביתתרודאנת  he tabBackground:;tabBorder:#aaa;defaultTab:0;
תרודאנת (נכתבת גם: תארודאנת, תרודאנט, תרודנט. בערבית: تارودانت; בברברית: ⵜⴰⵔⵓⴷⴰⵏⵜ; באנגלית: Taroudant), היא העיר המרכזית בעמק הסוס שבדרום מרוקו. היא ממוקמת מזרחית לאגאדיר בדרך ורזאזאת ומערבית למדבר סהרה ומדרום למרקש. העיירה ידועה בכינוי ה"סבתא של מרקש", מפני שהיא דומה למרקש אך קטנה יותר, ושלא כמו מרקש, כמעט כל העיר תרודאנת מוקפת חומה. במאה ה-16 השתמשה השושלת הסעדית בתרודאנת כבירתה, לפני שהעבירה את מושבה המלכותי למרקש.
תרודאנת ידועה במלאכות המקומיות שלה, הכוללות תכשיטים ושטיחים.
היסטוריה

העיירה נכבשה על ידי המורביטון בשנת 1056.
אירוע קשה היה טבח אוכלוסייתה על ידי מולאי איסמעיל בשנת 1687. בהובלת העלווים התנגדה העיר לשליטה מלכותית. אזרחים כרתו ברית עם אחמד בן מחרז, אחיינו המתנגד של מולאי איסמעיל.
כיום העיר היא עיירת שוק (מסחר) ראויה לציון, ויש בה שווקים ליד כל אחת משתי הכיכרות המרכזיות שלה, "אסרג" ו"טלמוקלט". יש גם שוק שבועי מחוץ לחומות העיר, בסמוך לרובע האוניברסיטאות העתידי.
אורכם של חומות העיר כמעט 6 ק"מ. הן מכילות מבצרים ובהן תשעה שערים שעדיין נמצאים בשימוש. מחוץ לחומה ישנו מפעל בורסקאות קטן לעיבוד עורות, העוסק בעיקר בייצור ציוד עבור רכיבה על גמלים, כגון: סנדלי עור גמלים, תיקי עור וחגורות ייעודיות.
בשוק הברברי, המכונה ג'נאן אל-ג'אמי, נמכרים גם תבלינים ופירות יבשים, אך בעיקר בגדים ומוצרי בית. לעומתו השוק הערבי מתמחה בעבודות יד כמו: טרקוטה, ברזל יצוק, כלי חרס, פליז ונחושת, עור, שטיחים ותכשיטים.
יהודי תרודאנת

ראשית התיישבות היהודים בחבל הסוס הייתה לפני מאות שנים. רבי יעקב משה טולידאנו לומד מדברי מר זוטרא, בתלמוד בסנהדרין צז א, שדעתו כי עשרת השבטים האבודים גלו לאזור הסוס.
בשנת ה'שי"ח (1556) כבשו הטורקים את האזור והתעללו ביהודים בשל תמיכתם במושל המרוקאי.
בשנת ה'שנ"ח (1598)פקדו את תרודאנת רעב ומגפה שגרמו ליהודי העיר לגלות אל העיר אקקא.
בשנת ה'ש"ע (1610) גלו מיהודי העיר אל העיר תמגראת. בין הגולים היה רבי יעקב איפרגאן, תלמידו של רבי משה בן מימון אלבאז, מחבר הספר "היכל הקודש", שהיה אף הוא מחכמי העיר במאה ה-16 וסביבו התאספו חכמים ויוצרים מקובלים.
לקריאה נוספת

יעקב משה טולידאנו נר המערב עמ': 2, 94 - 95, 107, ירושלים תרע"א
אורי חנניה אלנקווה "חבל הסוס והעיר תרודאנת" ו"מבוא" - היכל הקודש, ירושלים תשס"ה
הערות שוליים

| --- | --- |
בקרת זהויות :  NLI: 987007559676405171  GND: 4401438-7  LCCN: n78000937  VIAF: 144222335   WorldCat (עם VIAF): 144222335
XO (שיר של ביונסה)

XO (רגשון המסמל: חיבוק ונשיקה) הוא שיר של הזמרת האמריקאית ביונסה מאלבומה החמישי, Beyonce. השיר יצא כסינגל הראשון מן האלבום ב-16 בדצמבר 2013. זהו שיר אהבה שהופק על ידי רייאן טדר שהפיק גם את הלהיט Halo של הזמרת. בנוסף השיר הופק גם על ידי טריאוס נאש, היט-בוי ואף ביונסה. עם שחרורו השיר זכה לשבחים רבים על ידי מבקרי מוזיקה, ששבחו את שירה הגלם והנמוך של הזמרת. בתחילת השיר מושמע אודיו מאסון מעבורת החלל צ'לנג'ר כאות מחווה לאנשים שנספו באסון. הזמרת פרסמה כי השיר מיועד כדי לעזור לאנשים שאיבדו את האנשים האהובים בחייהם. "XO" הצליח להופיע במצעדי מוזיקה רבים ברחבי אירופה ואוקיאניה והגיע לשיא של מספר 45 בארצות הברית Billboard Hot 100. נוסף על כך, השיר הגיע למקום הראשון במצעד השבועי של גלגלצ.
קליפ השיר צולם בקוני איילנד, ברוקלין, ניו יורק בטיילת המפעילה לונה פארק באוגוסט 2013. במהלך הקליפ רואים את ביונסה עולה על מתקני הפארק, מטיילת ומבלה יחד עם חברים ומעריצים. את השיר צירפה ביונסה אל רשימת הביצועים שלה בסיבוב ההופעות העולמי שלה "The Mrs. Carter Show World Tour" ואף ביצעה אותו בטקס הווידאו קליפים של MTV לשנת 2014 כמחווה למעריציה בכל רחבי העולם.
נכון לאפריל 2016, לקליפ השיר יש יותר מ-100 מיליון צפיות בערוץ ה-vevo של ביונסה ביוטיוב. הסינגל הגיע למעמד פלטינום בארצות הברית עם מעל ל-1,000,000 מכירות.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 16 |  |
|  אירופה | אירופה הוט 100 | 20 |  |
|  אירלנד | מצעד הסינגלים האירי | 15 |  |
|  ארצות הברית | בילבורד הוט 100 | 45 |  |
|  ברזיל | טופ 100 ברזיל | 69 |  |
|  גרמניה | GfK – טופ 100 | 68 |  |
|  דנמרק | היטליסטן | 8 |  |
|  דרום אפריקה | אנטרטיינמנט מוניטורינג אפריקה | 5 |  |
|  הולנד | מצעד 40 הסינגלים ההולנדיים | 24 |  |
|  הממלכה המאוחדת | מצעד הסינגלים הבריטי | 22 |  |
|  יפן | יפן הוט 100 | 15 |  |
|  מקסיקו | טופ 100 – מקסיקו | 14 |  |
|  ניו זילנד | המצעד הניו זילנדי הרשמי | 10 |  |
|  ספרד | PROMUSICAE | 35 |  |
|  סקוטלנד | מצעד הסינגלים הסקוטי | 22 |  |
|  צרפת | SNEP | 99 |  |
|  קוריאה הדרומית | סירקל צ'ארט | 4 |  |
|  קנדה | קנדה הוט 100 | 21 |  |
|  שוודיה | סוורייטופליסטן | 50 |  |
Pills n Potions

Pills n Potions (בעברית: גלולות ושיקויים) הוא שיר של הראפרית הטרינידדית ניקי מינאז'. השיר יצא לאור ב-21 במאי 2014 כסינגל הראשון מאלבום האולפן השלישי של מינאז', The Pinkprint. מינאז' הזכירה לראשונה את הסינגל בשיר "Yasss Bish", בו ציינה כי היא מתכננת להוציא את הסינגל בעוד שבועיים. מילות השיר מדברות על אדם שפגע במינאז', אך היא עדיין אוהבת אותו. הווידאו קליפ של השיר יצא לאור ב-9 ביוני באותה השנה.
ארבעה ימים לאחר הוצאתו מכר הסינגל 84,000 עותקים דיגיטליים. השיר הגיע למקום ה-24 במצעד הסינגלים האמריקאי, בילבורד הוט 100, ולמקום השני במצעד שירי הראפ של ארצות הברית.